NaiveNeuron/SloPal huggingface dataset:
Brocka, Július, poslanec NR SR (2014-12-11):
Ďakujem veľmi pekne. Dámy a páni, toto je diskusia už len v rámci opozície. Tieto dni už diskutujeme len medzi sebou. (Reakcia z pléna.) Áno. Táto téma je, by som povedal, z tém, ktoré sú povinnými tancami tých, ktorí sú založení na istej ideológii, na istom presvedčení, a preto keď kolegovia liberáli prichádzajú s takýmto návrhom, tak je svätou povinnosťou konzervatívneho kresťanského politika takisto vystúpiť v tej diskusii. Áno. A preto by som rád zareagoval aj na kolegu Viskupiča, pani Nicholsonovú, pán Viskupič už vie, čo budem hovoriť, ale ja sa pokúsim vždycky povedať niečo, čo som ešte nepovedal, lebo všimol som si v tejto diskusii krátkej, že pani Nicholsonová vytkla poslancovi Gálovi, pán Gál že je v konflikte záujmov. Pardon, vy ste to hovorili, prepáčte. Že je v konflikte záujmov, lebo je to jeho živobytie, keď ako advokát sa usiluje zachrániť nejaké to manželstvo. A on to aj stihol v tej reakcii na faktické povedať. Ak on je v konflikte záujmov, tak v konflikte záujmov v tejto diskusii je každý rozvedený človek. Každý, kto si, vy ste to nazvali, pán Gál, že tí, čo majú empirickú skúsenosť z rozvodu. Áno. Veď to sú tí, čo sa rozvádzali alebo rozviedli, čiže ak títo ľudia vystupujú k tejto téme, tak sú v konflikte záujmov. Takže by som poprosil, keď nemá právo hovoriť k tomu pán Gál, tak aby sa k tomu nevyjadrovali ani rozvedení ľudia. Dobre? (Povedané so smiechom.) Nie, môžete. Ja som to len preto spomenul, lebo sa mi to zdá byť nefér voči advokátovi, ktorý napríklad v tejto veci bráni verejný záujem. Samozrejme, teraz by sme mohli dlho diskutovať, čo to je verejný záujem a kto rozhoduje o tom, čo je verejný záujem. Ale skúsim to zjednodušiť. Je naším záujmom, aby sa na Slovensku každé manželstvo rozviedlo? Určite nie. Aspoň na tom sa zhodneme s liberálmi? No. To, ako to vyzerá na Slovensku, koľko párov manželských sa rozvádza, je to skoro polovica alebo teda blíži sa to k polovici. Je to priaznivý vývoj alebo nepriaznivý? Pre liberála to nič neznamená. Hodnotovo. (Reakcia z pléna.) Ospravedlňujem sa. Ja som teraz, pre krátkosť času zjednodušujem a ospravedlňujem sa. Aj ja to považujem... (Prerušenie vystúpenia predsedajúcou.)
Pellegrini, Peter, predseda NR SR (2015-07-01):
Prezentujme sa a hlasujme o pozmeňujúcom návrhu pani poslankyne Vášáryovej. (Hlasovanie.) Prítomných 135 poslancov, za hlasovalo 133 poslancov, zdržal sa 1 poslanec, nehlasoval 1. Konštatujem, že návrh pani poslankyne sme schválili.
Glváč, Martin, podpredseda NR SR (2017-09-07):
Nehodlám, nakoľko nepočul som, podľa akého paragrafu by som tak mal urobiť, ani to nie je jeho povinnosť podľa všetkého. A po tom, čo sa tu udialo, asi nie. Takže môžte pokračovať, máte slovo.
Figeľ, Ján, podpredseda NR SR (2013-09-06):
Chcem cteným kolegom pripomenúť, že zmena zákona o politických stranách je nasledujúcim bodom rokovania. To hovorím len na margo toho obsahu. Ale, nech sa páči, s reakciou pán kolega Hlina.
Laššáková, Jana, podpredsedníčka NR SR (2013-10-24):
Pán poslanec Kaník, nech sa páči.
A. Belousovová, podpredsedníčka NR SR: (2008-12-04):
Posledná, ktorá vystúpi v rámci interpelácií, je pani poslankyňa Sabolová.
Hrušovský, Pavol, predseda NR SR (2011-12-13):
Pán poslanec Ondruš.
Bugár, Béla, podpredseda NR SR (2016-06-07):
S procedurálnymi návrhmi pán poslanec Lipšic.
Habánik, Jozef, poslanec NR SR (2022-09-28):
Ďakujem pekne. Pán predseda, v rozprave vystúpil jeden poslanec, nebol podaný žiaden procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Richter, Ján, poslanec NR SR (2022-12-07):
Pán podpredseda, odporúčam, aby sa hlasovalo teraz o sedemnástej hodine.
J. Jasovský, poslanec: (2004-02-03):
Osobne si nemyslím, že je to dobré. A netvrdím absolútne, že majú pravdu, pretože nie som tak odborne zdatný, aby som vedel jednoznačne posúdiť význam toho ich návrhu, ktorý tam je. Ale myslím si, ak majú títo ľudia 17-ročnú skúsenosť a ak predkladajú také stanoviská ako okolité krajiny, Maďarsko, Rakúsko, Poľsko, a ak sme mali poďakovanie napr. NATO v posledných krízach, keď títo ľudia zabezpečovali prevádzku, nemám celkom čisté svedomie podporiť a rozhodnúť práve zákonom o tom, aká by dĺžka ich pracovného času a pracovnej zmeny mala byť. Mne sa zdá, že malo dôjsť k dohode a že nie je dobrá situácia, že dnes rokujeme v čase, keď – podľa mojich informácií, možno nie sú správne – stále prebieha štrajková pohotovosť.
Bugár, Béla, podpredseda NR SR (2017-12-07):
Vyhlasujem rozpravu o tomto bode programu za skončenú. Pani navrhovateľka, chcete zaujať stanovisko? No nech sa páči, ak chcete zaujať stanovisko. No nie tam... (Reakcia z pléna.) Prosím? (Reakcia z pléna.) Jaj tak, áno, nech sa páči, samozrejme. Zapnite ten dolný mikrofón pani poslankyni. Nech sa páči.
Kotleba, Marian, poslanec NR SR (2016-10-19):
Pani poslankyňa Remišová, ja mám takú poznámku, že vy ste, myslím, celkom dobre rozprávali, ale vkladať nádej do jedného nejakého návrhu a ešte k tomu od ľudí, ktorí nemali problém podľa svojho charakteru vstúpiť do vlády s tými, ktorých sami obviňujú z korupcie, je podľa mňa absolútne naivné a nemôžme si nahovárať, že ministerka spravodlivosti je na tom výrazne inak ako minister vnútra. Ďakujem pekne.
Mihál, Jozef, poslanec NR SR (2014-11-08):
No tak teda dokončím, ale možno by to zaujímalo aj ďalších nezaradených poslancov, ako napríklad pán Hlina, ktorý tiež nemôže chodiť na poslanecké grémiá, či by bolo možné... (Prerušenie vystúpenia predsedajúcou.)
Laššáková, Jana, podpredsedníčka NR SR (2013-05-28):
Pán poslanec Hraško. Nech sa páči.
Karahuta, Jaroslav, poslanec NR SR (2023-06-20):
Ďakujem za slovo, pán predsedajúci. Vážené panie poslankyne, vážení páni poslanci, vážený pán minister, Národná rada Slovenskej republiky uznesením č. 2229 z 9. mája 2023 pridelila vládny návrh zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov (tlač 1565) na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledujúce stanoviská: ústavnoprávny výbor uznesením č. 796 z 8. júna 2023 s vládnym návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie o návrhu dňa 7. júna 2023 nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Výbor pre pôdohospodárstvo a životné prostredie ako gestorský výbor o návrhu spoločnej správy výborov rokoval dňa 13. júna 2023, avšak neprijal uznesenie, nakoľko podľa § 52 ods. 2 zákona o rokovacom poriadku nebol uznášaniaschopný. Predseda výboru ma určil za spravodajcu, ktorý bude informovať Národnú radu v súlade s § 80 ods. 2 zákona o rokovacom poriadku o výsledku rokovania výborov a odôvodní návrh... a odôvodním návrh a stanovisko výboru na schôdzi Národnej rady. Pán predsedajúci, skončil som, otvorte, prosím, rozpravu, do ktorej sa hlásim ako prvý.
P. Hrušovský, predseda NR SR: (2004-10-21):
M. Majdová, poslankyňa: Ďalšie pripomienky neboli, takže vás poprosím, aby sme prešli do tretieho čítania.
Laššáková, Jana, podpredsedníčka NR SR (2014-06-12):
Nech sa páči, pán poslanec Solymos.
Žitňanská, Lucia, poslankyňa NR SR (2012-06-26):
Ďakujem pekne. Pánovi poslancovi Bagačkovi. Za rok a pol predchádzajúca vláda znížila deficit, ktorý zdedila vo výške 8 % na 4,6. Vy na to máte kratší čas, na to 1,6 %. A áno, priznám sa, páni poslanci, že ja som očakávala, že taká strana ako strana SMER príde do vlády pripravená. A vie, čo má robiť, hneď ako nastúpi do vlády, pretože to, že tieto voľby vyhráte, to sme vedeli všetci. A možno jednu poznámku pánovi poslancovi Briximu. Šesť politických partnerov má mandát od voličov. Rada rozvoja a solidarity tento mandát nemá. Ďakujem pekne.
Kondrót, Maroš, poslanec NR SR (2015-03-19):
Dajte, prosím, hlasovať o zákone ako o celku s odporúčaním gestorského výboru schváliť ho.
Laššáková, Jana, podpredsedníčka NR SR (2014-09-09):
Pán poslanec Brocka.
P. Paška, predseda NR SR: (2006-12-12):
(Hlasovanie.) 149 prítomných, 65 za, 14 proti, 70 sa zdržalo. Neschválili sme tento pozmeňujúci návrh. Ďalej.
Figeľ, Ján, podpredseda NR SR (2015-11-20):
Ďakujem obidvom, pánovi Martvoňovi aj Bagačkovi za predloženie návrhu aj správy, ale vzhľadom na čas prerušujem rokovanie o tomto bode. Budeme pokračovať po hlasovaní. A teraz prestávka na prípravu hlasovania o návrhu štátneho rozpočtu. Ďakujem pekne. (Prestávka. Zaznievanie gongu.) (Po prestávke.)
P. Hrušovský, predseda NR SR: (2003-06-17):
Pán poslanec Maxon. M. Maxon, poslanec: Ďakujem pekne za slovo. Vážený pán predseda, vážené dámy a páni, ja mám päť doplňujúcich návrhov do programu. Môj návrh č. 1 je, aby sme z rokovania vypustili bod 3 a 7. Môj druhý návrh je, aby sme z rokovania tohto pléna vypustili návrhy pod bodmi 4 a 8. Môj tretí návrh je, aby sme z rokovania vypustili body pod č. 5 a č. 9. Môj štvrtý návrh je, aby sme vypustili z rokovania Národnej rady Slovenskej republiky body č. 6 a č. 10. Môj piaty návrh je za predpokladu, že by ani jeden z týchto mojich návrhov neprešiel, tak vás prosím, aby sme bod č. 42 zaradili ako bod č. 3. Samozrejme, potom by sa ostatné body prečíslovali. Žiaľ, už nemám čas na to, aby som zdôvodnil svoj návrh.
Kollár, Boris, predseda NR SR (2021-11-24):
Budeme teraz hlasovať o skrátení lehoty. Prosím, prezentujme sa a hlasujeme. (Hlasovanie.) Prítomných 132 poslancov, za 86, proti 13, zdržalo sa 33. Skrátili sme lehotu, uvedený návrh sme schválili.
Muránsky, Peter, poslanec NR SR (2014-06-26):
Som sa bál, že nevyjde čas, ale, chvalabohu, o päť minút dvanásť, ale predsa prišla táto novela zákona banského. Ja som už na minulom prejednávaní geologického takisto upozorňoval, že pravdepodobne sa to nedá riešiť cez geologický zákon, a asi sa to aj potvrdilo. To nieže asi, ale sa to potvrdilo, že je potrebné otvoriť banský zákon. Takže chcem podporiť v tomto kolegov a samozrejme poďakovať im, že s touto iniciatívou prišli. Sú z toho istého regiónu, ako som ja a ja som sa tak isto stretával s touto problematikou, či v Kremnici, či v Detve, s obyvateľstvom, ktorí jednoducho nechceli, aby táto ťažba zlata touto metódou prebehla, samozrejme, alebo prebiehala, alebo bola schválená. Treba si ale uvedomiť jednu vec, že samozrejme, že povrchová ťažba zlata zrejme inou ako kyanidovou metódou nie je, nie je možná. A preto tak isto predkladatelia alebo teda navrhovatelia tohto, tejto novely zákona správne postupujú v tom, že idú na technológiu ako-takú a nie na jednotlivé nerasty vyhradené, lebo vieme dobre, že teda vyhradené nerasty sú vo výhradnom vlastníctve štátu. A keďže sú vo výhradnom vlastníctve štátu, štát má samozrejme aj právo povedať, akým spôsobom tieto nerasty budú ťažené. Takže tento zákaz kyanidovej metódy ako takej je podľa mňa z hľadiska takého logického prístupu v tejto novele zákona správny. Chcem ale tak isto upozorniť znova na to, čo som tu hovoril pri geologickom, pri novele geologického zákona, že toto má hlbšiu, hlbšie súvislosti. S tým, že vlastník pozemkov sa mnohokrát až neskôr dozvie, že banský úrad na jeho území vyhradil proste územie, na ktorom nejaká firma zistila nález vyhradených druhov nerastov, a stane sa to proste areálom, ktorý jednoducho dlhodobo potom tento vlastník nemôže v súlade so svojím vlastníckym právom, tak ako by chcel, využívať, ale musí čakať, či sa tu bude alebo nebude tento nerast ťažiť, alebo nebude sa ťažiť. Samozrejme, že nie je to tak jednoduché, ako si mnohé organizácie, aj treťosektorové, myslia, že, alebo občania si myslia, že keď už, keď je toto vyhradené, toto územie, cez banský úrad, že sa tam ťažiť bude. To tak nie je, to tak nie je. Musí to prebehnúť samozrejme dvadsať štvorkou o EJI, teda posudzovaní vplyvov na životné prostredie a tak ďalej a tak ďalej. Musia s tým nakoniec súhlasiť rôzne zložky a nakoniec aj samotní vlastníci. Ale naozaj my sme v tomto prípade konkrétne, aby som nebol rozvláčny, my nie sme štátom, v ktorom by sme mohli povrchovým spôsobom realizovať ťažby akýchkoľvek druhov takýchto nerastov takýmito prostriedkami, ako napríklad je kyanidová metóda. A rovnako ako v tom geologickom zákone alebo v novele geologického zákona nie sme štátom na to, aby sa u nás ťažil urán. Takže ide to presne v tej dikcii, ako sme to hovorili, alebo ako sme to navrhovali na minulej schôdzi. A preto si myslím, že je to dobrý návrh novely zákona a treba ho podporiť. Ďakujem.
Ďuriš Nicholsonová, Lucia, podpredsedníčka NR SR (2016-11-28):
Ďakujeme pekne za vaše vystúpenie, pán poslanec. Na vaše vystúpenie registrujem dve faktické poznámky. Končím možnosť prihlásiť sa s faktickou poznámkou. Pán poslanec Krajčí, nech sa páči.
Číž, Miroslav, podpredseda NR SR (2015-11-13):
Ďakujem pekne. Kolegyne, kolegovia, vzhľadom na problémy, ktoré sa tu vyskytli, dovoľte mi len vám prečítať § 32 ods. 1 zákona o rokovacom poriadku, ktorý má nadpis Zabezpečenie poriadku v rokovacej sále. Odsek 1: „Ak sa rečník odchýli od prerokúvanej veci, predsedajúci ho vyzve, aby hovoril k veci. Ak ani po opakovanej výzve nebude hovoriť k veci, odoberie mu slovo. Ak rečník prekročí rečnícky čas, predsedajúci ho na to upozorní, ak okamžite neskončí, odoberie mu slovo.“ Snažil som sa upozorniť na to, že máme nejaké etické požiadavky na rokovanie parlamentu a ako predsedajúci riadim túto schôdzu. Pán poslanec Lipšic, takže ja rešpektujem váš pohľad na to, ako vnímate rokovací poriadok, ktorý principiálne porušujete už tým, že komentujete moje riadiace pokyny. Rokovací poriadok presne určuje vaše oprávnenia v tomto smere. Ďakujem vám veľmi pekne za pochopenie. Pán poslanec Lipšic, procedurálny návrh.
Bittó Cigániková, Jana, poslankyňa NR SR (2021-05-05):
Ďakujem pekne, ja len chcem poprosiť kolegov, členov zdravotníckeho výboru, 12.05 bude zdravotnícky výbor zasadať. Ďakujem pekne.
Gašpar, Tibor, poslanec NR SR (2024-02-08):
Vážený pán predsedajúci, vážené kolegyne, kolegovia, tretie čítania a to, čo sa tu zhruba poslednú hodinu deje, len symbolicky ukazuje celý priebeh tejto rozpravy, pretože bolo by dobré možno, keby sme ukľudnili emócie a začali opäť diskutovať vecne a argumentačne a prednášali skutočne aj niekedy veci tak, ako ich pozná Trestný poriadok, Trestný zákon, nezavádzali verejnosť a skutočne si nevymýšľali. Ja za seba chcem povedať a hovorím podľa všetkého za všetkých poslancov vládnej koalície a za každého normálneho v tomto prípade človeka a keď budeme hovoriť o ženách, aj muža, si cením život, zdravie, a všetky spôsoby, ktoré to narúšajú, a odsudzujeme alebo odsudzujem akýkoľvek útok voči žene, či to je slovný útok, taktiež. To znamená, ak nám tu chcete podsúvať, že my sme tí, ktorí tu teraz chceme vystaviť slovenské ženy nejakým teroristom alebo sexuálnym úchylným páchateľom, tak hovoríte, samozrejme, nepravdu. V prvom rade chcem povedať, že ani vládny návrh, ani žiaden schválený pozmeňovací návrh nezasahoval do trestných sadzieb, ktoré sa týkajú trestných činov proti životu a zdraviu vrátane znásilnenia, prípadne ďalších podobných trestných činov. Vy ste totižto predniesli za tú hodinu niektorí presne aj túto vetu, že znižujeme trestné sadzby, že sme klamali, lebo že vraj ich znižujeme... (Ruch v sále. Prerušenie vystúpenia časomerom.)
Kollár, Boris, predseda NR SR (2020-10-20):
Ďakujem. S ďalšou faktickou vystúpi pán poslanec Blanár.
Kondrót, Maroš, poslanec NR SR (2016-11-29):
Vážený pán predseda, v rozprave nevystúpil žiaden poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 a 2 spoločne s odporúčaním gestorského výboru schváliť.
Baláž, Vladimír, poslanec NR SR (2023-01-25):
Ďakujem pekne. A máme nejaký predpoklad, kedy sa hlasuje, alebo niečo také?
Kaník, Ľudovít, poslanec NR SR (2013-02-12):
Pán predseda, keďže som nedostal pozitívny signál, ale som dostal jasne negatívny signál, že klub strany SMER nebude hlasovať za novelu zákona o priestupkoch, ktorý som predložil, tlač 330, tak ho sťahujem z rokovania a podám ho na nasledujúcej schôdzi, aby som vytvoril čas na ďalšie zváženie tohto postupu alebo predloženie vládneho návrhu zákona, ktorý rieši túto problematiku.
Grendel, Gábor, podpredseda NR SR (2022-03-23):
Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Nie. Prerušujem rokovanie o tomto bode programu. Nasleduje prvé čítanie o návrhu pána poslanca Tomáša Valáška na vydanie zákona, ktorým sa mení a dopĺňa zákon č. 308/1991 o slobode náboženskej viery a postavení cirkví a náboženských spoločností v znení neskorších predpisov. Návrh zákona má tlač 935. Návrh na jeho pridelenie na prerokovanie výborom je v rozhodnutí č. 970. Dávam slovo poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 935.)
P. Hrušovský, podpredseda NR SR: (2001-11-29):
(Hlasovanie.) Prítomných je 115 poslancov, za 32, zdržalo sa 78, nehlasovalo 5. Návrh sme neschválili.
Šudík, Tomáš, poslanec NR SR (2023-03-23):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Zmajkovičová, Renáta, podpredsedníčka NR SR (2014-05-29):
S faktickou poznámkou pán poslanec Simon.
Šimečka, Michal, podpredseda NR SR (2024-01-10):
Ďakujem veľmi pekne. Na vaše vystúpenie 24 faktických poznámok. A ako prvý pán poslanec Dvořák.
Blanár, Juraj, podpredseda NR SR (2022-04-29):
Na vaše vystúpenie, pán poslanec, evidujem desať, trinásť, dvanásť faktických poznámok. Uzatváram na trinástich, ešte štrnásta posledná faktická poznámka. Ešte niekto má záujem? Šestnásť. Nevidím to naraz na tej obrazovke. Ináč sa to nedá. Takže uzatváram možnosť prihlásiť sa. Pán poslanec Vážny bude ako reagovať. Takže pán poslanec Valocký. Uzatváram možnosť prihlásiť sa do faktickej poznámky. (Ruch v sále.) Pán poslanec Šefčík, je to legitímne právo sa prihlásiť na faktické, takže ak to chcete okomentovať, budete mať príležitosť aj vy sa prihlásiť. Nech sa páči, rád vám udelím to slovo. Pán Podmanický ako prvý s faktickou poznámkou na vystúpenie pána poslanca Vážneho. (Reakcia z pléna.) Faktická poznámka? Takže poprosím dve minúty. Nech sa páči.
Jurinová, Erika, podpredsedníčka NR SR (2015-05-28):
Pán poslanec Mikuš.
Laššáková, Jana, podpredsedníčka NR SR (2014-05-29):
Nech sa páči, pán poslanec Lebocký.
Pčolinský, Peter, podpredseda NR SR (2023-02-09):
Ďakujem pekne. Pán poslanec Kuriak, tiež sa vzdáva svojej faktickej poznámky. Vyhlasujem rozpravu za skončenú. Nech sa páči záverečné slovo, pán navrhovateľ.
Mezenská, Helena, poslankyňa NR SR (2014-03-21):
Aj keď pri faktických najviac rezonuje práve otázka volieb a ja k tomu len poviem to, že naozaj nie je si z čoho vyberať. Ja skôr sa zameriam na to, čo tu odznelo a čo súvisí vlastne s takým tvojím postojom, pán poslanec, čo sa týka postavenia slobodných matiek. Ja by som veľmi poprosila, aj teba, pán poslanec, aj všetkých, ktorí sa budú vlastne na margo neúplných rodín vyjadrovať, aby ste sa snažili byť veľkorysí a tolerantní. Žiadnu neúplnú rodinu, žiadneho samoživiteľa neteší to, že nevie alebo nedokázal vo svojom živote zabezpečiť kompletnú rodinu. A nepovažujem za správne takýmto spôsobom aj výstupom, aký si odprezentoval, nútiť či už slobodnú matku, alebo slobodného otca len preto, že spoločenská norma to takto prikazuje a takto je to z určitého alebo z pohľadu niekoho správne, nasilu hľadať si partnera. Je to násilie. Nedá sa paušalizovať. Tak ako môže byť, že môže sa stať, že slobodná matka dokáže zabezpečiť harmonické prostredie pre výchovu a pre vývoj dieťaťa, tak nemožno vlastne každú jednu rodinu, manželstvo, ktoré formálne môže plniť všetky úlohy, považovať za naozaj kompletné a šťastné. Takže skúsme tieto predsudky zahodiť a byť trošku citlivejší aj vo vlastných vyjadreniach.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 133 poslancov, za 67, proti 15, zdržalo sa 51. Uvedený návrh sme schválili.
Žiga, Peter, podpredseda NR SR (2024-06-20):
Ďakujem pekne. (Potlesk.) Pán poslanec Tomáš Szalay.
Laššáková, Jana, podpredsedníčka NR SR (2014-09-24):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Hlina, nech sa páči.
Blaha, Ľuboš, podpredseda NR SR (2024-05-22):
Ako ďalší sa do rozpravy prihlásil pán poslanec Igor Matovič, ale nie je v sále, takže prepadá. Potom pani poslankyňa Ľubica Laššáková za klub HLAS – SD, tak isto nie je v sále, prepadá. Pán poslanec Ján Horecký za KDH, tak isto nie je v sále, prepadá. Pán poslanec Lukáš Bužo za poslanecký klub SLOVENSKO tu tak isto nie je, prepadá. Pán poslanec Marek Krajčí za poslanecký klub SLOVENSKO, tak isto nie je, prepadá. A opätovne prepadá aj pán poslanec Igor Matovič za klub SLOVENSKO. Čiže týmto vyhlasujem všeobecnú rozpravu za skončenú a keďže máme 13.01 h a pred sebou obednú pauzu, tak potom o štrnástej by sme začali s možnosťou zaujať stanovisko pani navrhovateľke po rozprave. Takže teraz želám dobrú chuť, máme prestávku do 14.00 h. (Prerušenie rokovania o 13.02 hodine.) (Pokračovanie rokovania o 14.00 hodine.)
Raši, Richard, minister investícií, regionálneho rozvoja a informatizácie SR (2024-06-19):
Ďakujem pekne. Ctený pán predsedajúci, vážené dámy poslankyne, vážení páni poslanci, dovoľte mi, aby som za pána ministra práce, sociálnych vecí a rodiny Erika Tomáša predniesol tento vládny návrh zákona, je to druhé čítanie, nakoľko pán minister sa nachádza na výjazdovom rokovaní vlády, ktorá sa koná v Rimavskej Sobote. V dôsledku vojnového konfliktu na Ukrajine došlo k narušeniu obchodných tokov a dodávateľských reťazcov, zvýšeniu cien energií a väčšiny vstupov a surovín do výroby, pričom vývoj týchto cien, týchto vstupov a odbytových cien agrokomodít aj naďalej je nepredvídateľný, osobitne situácia v odvetviach ako sú poľnohospodárstvo, akvakultúra si vyžaduje adekvátnu pozornosť zo strany štátu, pretože proces prispôsobenia sa narušenému trhovému prostrediu si vyžaduje dlhší čas. Vzhľadom na to teda, že v Slovenskej republike v dotknutých odvetviach hrozia značné hospodárske škody, je potrebné navrhnúť, aby Národná rada Slovenskej republiky rozhodla v skrátenom legislatívnom konaní o predĺžení obdobia uplatňovania tzv. odvodovej úľavy z platenia poistného na sociálne poistenia povinných príspevkov na starobné dôchodkové sporenie pre zákonom stanovený okruh zamestnávateľov v poľnohospodárskom sektore a v akvakultúre aj na obdobie po júni 2024, a to za kalendárne mesiace júl až december 2024. Plus sú tam nejaké ustanovenia, ktoré vyplývajú ešte z Výboru Národnej rady Slovenskej republiky pre sociálne veci, a boli tam predložené pozmeňujúce návrhy. Ctené dámy poslankyne, vážení páni poslanci, dovoľujem si vás požiadať o podporu tohto vládneho návrhu zákona. Ďakujem veľmi pekne, pán predsedajúci, skončil som.
P. Paška, predseda NR SR: (2008-05-22):
(Hlasovanie.) 116 prítomných, 85 za, 20 proti, 9 sa zdržalo, 2 nehlasovali. Máme súhlas, aby sme hlasovali v skrátenej lehote.
Glváč, Martin, podpredseda NR SR (2018-02-07):
Ďalší v rozprave, pán poslanec Krajniak, nech sa páči.
Tóth, Vojtech, poslanec NR SR (2022-11-29):
Ďakujem. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov (tlač 1206), v druhom čítaní. Národná rada Slovenskej republiky uznesením č. 1734 z 20. októbra 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť výbor pre financie a rozpočet uznesením č. 410 z 29. júna 2022, výbor pre hospodárske záležitosti uznesením č. 370 z 28. novembra 2022. Ústavnoprávny výbor o návrhu uznesenia nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Z uznesení výborov Národnej rady Slovenskej republiky uvedených pod bodom III tejto správy vyplývajú deväť pozmeňujúcich a doplňujúcich návrhov. Gestorský výbor odporúča hlasovať o bodoch 1 až 9 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov (tlač 1206) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 379 z 29. novembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, všeobecnú rozpravu.
Tomanová, Viera, poslankyňa NR SR (2010-08-06):
Ďakujem pekne za slovo. V úvode by som poprosila, pán predsedajúci, keby ste upozornili poslancov súčasnej vládnej koalície, aby prestali urážať a osočovať. A nech sa vyjadrujú argumentačne k veciam, ktoré tu zaznievajú. Nikto tu nemusí počúvať urážky a osočovanie. Ak dovolíte, ja by som nadviazala na to, čo povedala pani poslankyňa Vaľová a veľmi správne povedala, že sme zaviedli odplatu za zhodnotenie majetku, za zavedenie garančného účtu dôchodkového doplnkového, dôchodkového starobného sporenia, a okrem iného sme zaviedli aj, a opakovane sme znižovali odplatu za správu dôchodkového fondu. Nebola to, nebolo to však všetko, pretože sme zabránili špekulatívnym prestupom, zvýšili sme povinnosť poskytovať podrobnejšie informácie sporiteľom o stave ich dôchodkových úspor. V doplnkovom dôchodkovom sporení sme taktiež zaviedli doplnkovú dôchodkovú jednotku liberalizácie investovania, znížili sme odplatu za správu dôchodkového fondu, zaviedli odplatu za zhodnotenie majetku a zvýšili informovanosť poistencov tohto systému. Ja len pripomeniem jednu vec, od roku 2006 do roku 2009 sme zvýšili dôchodky vyplácané Sociálnou poisťovňou o 32 % v reálnych číslach, čo predstavuje viac ako 66 eur, avšak nominálne zhodnotenie dôchodkových fondov v roku 2005 do konca roku 2009 bolo v rastovom fonde mínus 8,9 %. Je tam 66,8 sporiteľov, alias teda investorov, vo vyváženom je mínus 6,98 %, je tam investorov, teda alias sporiteľov 28,9 %, v konzervatívnom fonde bol plus 0,64 ale z celkového 100 % sporiteľov je tam iba 4,4 %. Takže prosím, aby aj poslanci, ktorí možno nemajú podrobné informácie, si skutočne... (Prerušenie vystúpenia časomerom.)
Blcháč, Ján, poslanec NR SR (2020-12-02):
Ďakujem za slovo, vážený pán predsedajúci. Kolegyne, kolegovia, ja by som len pár poznámok k vystúpeniu pána kolegu Viskupiča, nášho predsedu výboru. My sme to čiastočne aj na výbore diskutovali. Chcem povedať, že je pravda, že v tomto roku je k dispozícii ešte na mesiace november a december takmer 8 mld. eur z dlhopisov, ktoré sme predali ako Slovenská republika a už ich pravdepodobne neminieme. Jedným dychom chcem povedať, že my sme v septembri predkladali návrh zákona, ktorým by sa kompenzovali výpadky daní pre samosprávy, či už obce a mestá, alebo samosprávne kraje, čo bolo zhruba 200 mil. eur. Žiaľ, neprešiel prvým čítaním, a tak táto iniciatíva ostala visieť vo vzduchu. Zároveň z tých správ, ktoré tu máme, vyplýva, že prebytky samospráv v nasledujúcich rokoch budú veľmi klesať. V tomto roku ešte 411, v minulom roku 411, v tomto roku 250 mil. eur, na budúci rok len 41, ale keď odpočítame finančné operácie, ideme do schodku, ako samosprávy, v roku 2021 takmer pol milióna, pol miliardy, 438 miliónov. Takže v tomto zmysle by som chcel vyzvať vládu, ministerstvo financií, aby predsa len vypočula tento hlas a pomohla samosprávam v týchto ťažkých časoch, pretože je z čoho, po prvé. Ale zároveň chcem poďakovať pánovi predsedovi Viskupičovi, že nakoniec nám dal nádej, že je koalícia ochotná pomôcť samosprávam v roku 2021, tak keď to nebolo v tomto roku, dúfam, že na budúci rok nám pomôžu. Ďakujem pekne.
P. Paška, predseda NR SR: (2009-02-10):
Ešte do rozpravy sa chce prihlásiť pán navrhovateľ. Nech sa páči.
Tomčo, Štefan, poslanec NR SR (2011-04-05):
Pán predsedajúci, dajte, prosím, hlasovať o pozmeňujúcom návrhu poslancov pána Mariána Radošovského a pána Jakaba, ktoré predložil pán Radošovský v novom znení. Hlasujeme o všetkých bodoch 1, 2, 3, 4, 5, 6, 7 spoločne.
Zmajkovičová, Renáta, podpredsedníčka NR SR (2014-09-16):
Máte to na dlho?
Janiš, Stanislav, poslanec NR SR (2011-02-11):
Pán predseda, dajte hlasovať o vyňatých bodoch kolegom Pelegrinim, o bodoch 3, 5, 6 a 33 s odporúčaním gestorského výboru schváliť.
Mihál, Jozef, poslanec NR SR (2012-08-06):
Rešpektujem, pani predsedajúca, ale, páni kolegovia, hlavne z vládnej koalície, práve prišli o možnosť informácie o tom, aké diery po tejto novele zostanú v zákone o sociálnom poistení. Nech sa páči. (Hlasy z pléna.)
Laššáková, Jana, podpredsedníčka NR SR (2014-06-03):
O slovo požiadal pán navrhovateľ. Nech sa páči, pán predseda, máte slovo.
P. Hrušovský, podpredseda NR SR: (2002-06-19):
(Hlasovanie.) Prítomných je124 poslancov, za 5, proti 81, zdržalo sa 35, nehlasovali 3. Návrh sme neschválili. Ďalšie návrhy. M. Topoli, poslanec: Vyčerpali sme všetky návrhy spoločnej správy. Teraz dáme hlasovať o pozmeňujúcich návrhoch najskôr pána poslanca Krumpolca. Je to pozmeňujúci návrh č. 3 v spoločnej správe. Gestorský výbor ho odporúča neschváliť.
Matovič, Igor, poslanec NR SR (2011-07-08):
Pani kolegyňa Gibalová, veľmi vítam tento váš návrh. A vzhľadom na to, že je plne v súlade s našimi volebnými alebo predvolebnými sľubmi, myslím teda nášho hnutia Obyčajní ľudia, kde sme doslova v tomto duchu ľuďom sľubovali, že situáciu budeme riešiť, tak jednoznačne ho podporujeme. A nie že ho podporujeme, ale išli sme trošku aj ďalej a podporu alebo bez podpory tohto pozmeňovacieho návrhu si nevieme predstaviť našu podporu k celému Zákonníku práce. Robíme to preto, lebo je veľmi dôležité, aby sme sa začali pozerať na Slovensko nie iba očami Bratislavčana, lebo ak by Slovensko bolo iba Bratislava s nezamestnanosťou 3-4 %, tak takéto ustanovenie v Zákonníku práce vôbec nepotrebujeme, lebo jednoducho ten pracovný trh by fungoval a vôbec by nás netrápilo, či nejaký dôchodcovia pracujú, alebo nepracujú. Ale vzhľadom na to, že na Slovensku sú regióny, kde nezamestnanosť je obrovská, dokopy 400-tisíc ľudí na Slovensku nemá prácu, tak je nezodpovedné alebo bolo by od nás nezodpovedné, ak by sme nevyužili túto situáciu alebo túto možnosť a nedostali do Zákonníka práce práve toto ustanovenie, ktoré určite pomôže mnohým nezamestnaným získať prácu, a myslím si, že tým pracujúcim dôchodcom až tak neublíži. V tomto prípade jednoznačne stojíme za týmto pozmeňujúcim návrhom, a tak, ako sme povedali, je to naša, prijatie tohto pozmeňováku je podmienka toho, aby sme podporili celý Zákonník práce, alebo teda novelu Zákonníka práce.
Blanár, Juraj, podpredseda NR SR (2021-10-19):
Pán poslanec Eduard Kočiš, nech sa páči.
Hrnčiar, Andrej, podpredseda NR SR (2018-03-26):
Reakcia na faktické – pani podpredsedníčka, nech sa páči.
Jílek, Rastislav, poslanec NR SR (2021-02-05):
Ďakujem za slovo. Vážený pán predsedajúci, vážený pán minister, vážení kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony (tlač 328), v druhom čítaní. Národná rada Slovenskej republiky uznesením č. 479 z 1. decembra 2020 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 209 z 21. januára 2021, Výbor Národnej rady Slovenskej republiky pre hospodárske záležitosti uznesením č. 123 z 25. januára 2021. Z uznesení výborov Národnej rady Slovenskej republiky uvedených pod bodom III tejto správy vyplývajú dva pozmeňujúce a doplňujúce návrhy. Gestorský výbor odporúča hlasovať o bodoch 1 a 2 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 129 z 26. januára 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Viskupič, Jozef, poslanec NR SR (2016-04-19):
Ďakujem, pán predsedajúci. Pán poslanec Lipšic, ja som zvyknutý u teba, že skúšaš tak pomerne jasným a na dôkazoch vystavaným prejavom osvetliť možné nejaké zákutia aj tam, kde štandardne oko verejnosti, možno aj poslancov, ktorí sa venujú iným témam, nedovidí. Je absolútne jasné po tomto prejave, kde sú motívy alebo kde boli motívy. Dokonca ten jeden moment, ktorý by som bol veľmi nerád, aby zapadol prachom, ten moment tej rýchlosti bol odhalený a ten motív vysvietený úplne. Myslím si, že dohodnúť zložitú vládu, ktorú tu volajú vládou kontinuity a pokroku, za jeden deň, čo sa týka priorít, je naozaj hlúposť a neverí tomu nikto. Zostáva záhadou, či to bolo dohodnuté vopred, alebo to dohadoval vopred úplne niekto iný ako ten, kto sa postavil pred obrazovku a veľmi srandovno, veľmi smiešne a humorne sa snažil presvedčiť národ, prečo sa takto hlavne predstavitelia strany MOST – HÍD a SIET-e rozhodli. Ja mám ale možno jeden, malú poznámku, aby sme napríklad pri metafore zametať kauzu pod koberec používali také tie slová, že znamená to – ochrana zlodejov. Zametať kauzu pod koberec znamená – chránim zlodejov, podvodníkov, dépehačkárov. Čo znamená schránka? Pre mňa to znamená – politik vo firme, aby ho nevideli, tak si urobí adresu v Nikózii. A schránka znamená – ten politik, ktorý kradne, je schovaný za schr... (Prerušenie vystúpenia časomerom.)
Muňko, Dušan, poslanec NR SR (2010-08-05):
Vážený pán predseda, nemáte pravdu. V prvom rade dávam za pravdu pánovi podpredsedovi Miklošovi. Pokiaľ chcete zaviesť odvodový bonus, tak musíte najprv spraviť serióznu reformu verejných financií a samosprávy, po prvé. Po druhé musíte sa vrátiť k daňovej reforme. Prepracovať ju, aby ste získali príjmovú časť. Ja sa nechcem vracať k niektorým veciam, pretože som povedal na výbore sociálnych vecí, že ja pripravím podklady a rozdám každému členovi zo Sociálneho výboru, pokiaľ sa týka jednotlivé čísla. Deficit Sociálnej poisťovne, ktorý bol naplánovaný, že je to 1 475 mil. eur za rok 2010, bude vyšší, len doteraz sme zaplatili, respektíve bolo prevedených 885 mil. eur zo štátnych aktív. Boli predané dlhopisy a potom boli odvedené do druhého piliera, väčšinou do konzervatívneho piliera. Ale nechcem to tu zdržiavať, ale môžeme si k tomu sadnúť a prebrať si veci, aj super hrubú mzdu, čo nám robí aké problémy. Ja som odovzdal podpredsedovi vlády za Sociálnu poisťovňu legislatívne návrhy, ktoré chceme riešiť. Ja ich odovzdám aj predsedovi výboru pre sociálne veci, aby sme si k tomu sadli. Pretože, ja tvrdím jednu vec, pokiaľ nenájdeme spoločnú reč, koalícia – opozícia, tak budú zatiaľ na to doplácať naši rodičia, starí rodičia, neskoršie aj my. Pokiaľ sa týka celkove, tak ako je nastavený zákon 461 a nastavený zákon 43, je to zlé. Ďakujem pekne.
Paška, Pavol, predseda NR SR (2013-09-19):
(Hlasovanie.) 133 prítomných, 132 za, 1 sa zdržal. Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú.
P. Hrušovský, predseda NR SR: (2003-02-25):
Nech sa páči, pán poslanec.
Číž, Miroslav, podpredseda NR SR (2015-06-17):
Ďakujem. Teraz dávam slovo spravodajkyni, ktorú určil navrhnutý gestorský pre zdravotníctvo, pani poslankyni Janke Šípošovej.
Podmanický, Ján, poslanec NR SR (2012-10-25):
Teraz budeme hlasovať o návrhu pána poslanca Štefanca, ktorý má 5 bodov. Budeme hlasovať o každom bode osobitne. O 1. bode nemožno hlasovať, nakoľko ide o identický návrh s návrhom pána poslanca Mihála v bode 5, o ktorom sa už hlasovalo. Takže, pán predseda, keďže nie je námietka, dajme hlasovať o 2. bode pozmeňujúceho návrhu pána poslanca Štefanca.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo spoločnému spravodajcovi z ústavnoprávneho výboru pánovi poslancovi Nemkymu, aby informoval Národnú radu o výsledku rokovania výborov, aby odôvodnil návrh a stanovisko gestorského výboru.
Číž, Miroslav, podpredseda NR SR (2015-02-05):
Ďakujem. Teraz s reakciou na faktické poznámky pán poslanec Mičovský.
Hrnčiar, Andrej, podpredseda NR SR (2017-09-12):
Pýtam sa, či sa chce prihlásiť do rozpravy niekto ústne. Nie je tomu tak. Vyhlasujem všeobecnú rozpravu za skončenú. Chce zaujať k rozprave stanovisko navrhovateľka? Nie. Spravodajkyňa? Nie je tomu tak. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Milana Laurenčíka, Juraja Drobu, Petra Osuského a Martina Poliačika na vydanie zákona, ktorým sa mení a dopĺňa zákon č. 131/2010 Z. z. o pohrebníctve . Návrh zákona je pod tlačou 619. Návrh na jeho pridelenie na prerokovanie výborom je v rozhodnutí č. 643. Dávam slovo poslancovi Milanovi Laurenčíkovi, aby návrh zákona uviedol.
Blanár, Juraj, podpredseda NR SR (2022-05-04):
Pán poslanec Suja s faktickou poznámkou.
Pellegrini, Peter, predseda NR SR (2015-02-06):
Poprosím kľud v rokovacej sále.
Podmanický, Ján, poslanec NR SR (2017-02-02):
Hlasujeme o zástupcovi navrhnutom záujmovými združeniami občanov reprezentujúcich poberateľov dôchodkových dávok. Návrh je pán Ján Lipiansky.
Bugár, Béla, podpredseda NR SR (2019-10-15):
Pán spravodajca? Nie. Hlasovanie zajtra o jedenástej. V poriadku. Ďakujem pekne. Takže prerušujem rokovanie o tomto bode programu. A ešte máme pár minút, takže pokračujeme prvým čítaním o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky, tlač 1682. Dávam slovo ministrovi obrany pánovi Gajdošovi, nech sa páči. Ozbrojených a nie odzbrojených, samozrejme, nech sa páči. (Smiech.) (Rokovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1682.)
Blanár, Juraj, podpredseda NR SR (2022-12-06):
Pán poslanec Šefčík, môžete reagovať na faktické poznámky.
Kollár, Boris, doterajší predseda NR SR (2023-10-25):
Vážené pani poslankyne, vážení páni poslanci, pýtam sa, či každý poslanec využil svoje právo hlasovať. Ak nie, poprosím, aby sa odobral, lebo za chvíľku budem uzatvárať možnosť hlasovania. Nech sa páči, pán Vašečka. (Pokračovanie tajného hlasovania.)
Kamenický, Ladislav, poslanec NR SR (2013-11-29):
Ďakujem. Vážený pán Štefanec, čo sa týka vášho vystúpenia, vy ste sa viac-menej venovali hlavne teda daňovej licencii, samozrejme aj ostatným veciam. K tej prvej veci, čo sa týka tých zmien. Myslím, že tá doba je dosť turbulentná, nie je to jednoduché ani pre ministerstvo, takže myslím si, že tam skutočne mnoho ľudí robí svoju robotu dobre a treba, podľa mňa, aj zvážiť, že akým spôsobom sa pracuje a akým spôsobom sme schopní splniť všetky tie legislatívne predpisy, čo sa týka nejakých termínov. K daňovej licencii, tam by som sa chcel vyjadriť hlavne k tomu, že nejako pri tých diskusiách, kedy samozrejme vy ako pravica to vnímate negatívne, sa zabúda na tú možnosť toho odpisu tej daňovej licencie, keď prvý rok, v prvom roku 60 % firiem neplatí, nemyslím od vzniku, ale v danom roku neplatí 60 % daň z príjmu. V štvrtom roku alebo počas štyroch rokov neplatí až 25 % firiem daň z príjmu, tak si myslím, že skutočne zavedenie daňovej licencie trošku napomôže prečistiť trh, čo sa týka hlavne tých firiem, ktoré počas štyroch rokov neboli schopné vytvoriť žiadny zisk a niečo štátu dať. Ak myslíte, že z hľadiska podnikania, ktoré bolo založené hlavne so zámerom nejakého plnenia zisku alebo teda tvorenia zisku, po štyroch rokoch nie je nikto schopný vyprodukovať daň ani vo výške tej daňovej licencie, ktorú si koniec koncov celú môže odrátať, tak neviem potom, či sa zastávate firiem, ktoré vznikajú len kvôli tomu, aby sa cez ne viac-menej robili nekalé obchody. Je tu veľa, skutočne, subjektov, ktoré nie sú v zisku a dlhodobo. Vieme o tom. Ďakujem.
M. Číž, podpredseda NR SR: (2007-03-23):
(Hlasovanie.) Prítomných 132 poslancov, za návrh 78 poslancov, proti 7 poslancov, zdržalo sa 46 poslancov, nehlasoval 1 poslanec. Konštatujem, že tento vládny návrh zákona o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov sme schválili . Pekne ďakujem, pán spravodajca. Teraz poprosím spoločného spravodajcu z výboru pre financie, rozpočet a menu pána poslanca Jozefa Ďuračku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005 Z. z. a o doplnení zákona č. 507/2001 Z. z. o poštových službách v znení neskorších predpisov, tak ako to máme v tlači 157. Pán spravodajca, máte slovo.
Mihál, Jozef, poslanec NR SR (2014-09-10):
Ďakujem. Pani kolegyňa Šedivcová, veľmi pekne ďakujem za vašu reakciu a myslím to úplne úprimne. Len ľutujem, že ste túto reakciu nepovedali napríklad vtedy, keď som tu ja ako minister obhajoval zmenu zákona o sociálnych službách, kedy som veľmi tvrdo a cez veľký odpor presadzoval, aby sa pri posudzovaní majetku žiadateľa, resp. užívateľa týchto sociálnych služieb bral do úvahy aj majetok jeho rodiny, detí, bral do úvahy, či predal nejakú nehnuteľnosť a podobne. Absolútne sa s vami stotožňujem, resp., a, presnejšie povedané, vy sa presne stotožňujete so mnou a s tým, čo som tu pred dvoma-tromi rokmi tvrdo presadzoval, ale vy ste vtedy búchali. Vy ste tu vtedy nesedeli, ale vaši predchádzajúci kolegovia, ktorí tu hučali, bučali a neviem akým spôsobom argumentovali, že je toto presne, čo ste vy povedali, že toto je presne asociálne, zlé a takto sa to robiť nemá. Ďakujem pekne.
Pfundtner, Edita, poslankyňa NR SR (2011-04-05):
Nakoľko neschválili sme ani jeden procedurálny návrh, pokračujeme v hlasovaní o spoločnej správe. Pán predseda, prosím, dajte hlasovať o jednotlivých bodoch zo spoločnej správy nasledovne: spoločne o bodoch 1, 3, 4, 10, 11, 12, 13 s návrhom gestorského výboru schváliť.
Kaliňák, Robert, poslanec NR SR (2011-09-13):
Ďakujem pekne, vážený pán predseda. Áno, pán poslanec Raši Richard, popísal si to „zcela přesně“, ako sa hovorí v jednom českom filme o tých, ktorí vôbec nevedia, o čom hovoria. Naozaj snaha obhájiť budovu daňového úradu v Košiciach je proste neuveriteľná, lebo sa to fakt nedá. Jednoducho, naozaj v Bratislave je adekvátne miesto, Technické sklo medzi Dúbravkou a Devínskou Novou Vsou. To je presne to miesto, kde chodí jediný spoj, kde nie je priechod pre chodcov, kde sa vlastne normálne civilný človek nedostane, lebo to je priemyselná zóna. Môžte hovoriť o čomkoľvek. Ja som hlboko ako Petržalčan urazený, keď povedal niekto, nejaký neinformovaný človek, nevedomý, že daňový úrad je v Bratislave na kraji mesta. Ja som hlboko urazený. Je to hneď za Novým mostom. Ale to už nebudem vyčítať ľuďom, ktorí naozaj nepoznajú mapu. Ale chcem vyjadriť toto svoje naozaj šokujúce zdesenie nad tým, že niekto nepozná, ani ako vyzerá Bratislava. V Nitre by určite vedeli, že Daňový úrad v Cabaji-Čápori neďaleko Nitry by bol presne tým dobrým miestom. V Banskej Bystrici je takým dobrým miestom Slovenská Ľupča, hoci krásna dedinka, ale presne asi tak ďaleko ako tento daňový úrad bude. A v Žiline, Trnove, hoci viem, že Juraj Blanár je odtiaľ, ale naozaj je to tiež na konci mesta. Skrátka, možno Terchová by bola lepšia. Proste, lebo to je zhruba tá vzdialenosť. Toto sa nedá obhájiť. A ja by som rád, a toto je presne príkladom aj teraz, ako častokrát na pána poslanca Rašiho reagujú napríklad riaditelia polikliniky, ktorí sú za skupinu Penta, a ten reaguje na poslanca Národnej rady. A v čom je on nezávislý? Človek, ktorý robí priamo pre Pentu a ešte bude hovoriť o finančných skupinách a o prepojení na finančné skupiny?! Veď on je priamo ich vazal, ich zamestnanec, ich sluha de facto. Takže treba povedať, že je to desivé, je to desivé, ako je snaha obhájiť kšeft, ktorý sa proste obhájiť nedá. A nedá sa obhájiť ani tým, že budete hovoriť, že zástupcovia SNS mali väčšie kauzy. To sa tým obhájiť proste nedá.
Laššáková, Jana, podpredsedníčka NR SR (2014-12-04):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa ctených poslancov, kto sa hlási do rozpravy ústne? Do rozpravy ústne sa hlási pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec.
Pčolinský, Peter, podpredseda NR SR (2023-03-16):
Ďakujem. Na vaše vystúpenie tri faktické. S prvou pán poslanec Čepček.
A. Belousovová, podpredsedníčka NR SR: (2009-10-22):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Pokračovať budeme rokovaním v skrátenom legislatívnom konaní prvým čítaním o vládnom návrhu zákona, ktorým sa mení a dopĺňa zákon č. 596/2008 Z. z. o štátnom rozpočte na rok 2009 . Vládny návrh zákona je uverejnený ako tlač 1242. Návrh na jeho pridelenie na prerokovanie výborom je v rozhodnutí č. 1270. Prosím ministra financií Slovenskej republiky, pána Jána Počiatka, aby vládny návrh zákona uviedol. Nech sa páči, pán minister.
Laurenčík, Milan, podpredseda NR SR (2021-06-15):
Pán poslanec, predpokladám, že reagujete na pána predsedu vlády Hegera.